Exit Speed
Exit Speed on yhdysvaltalainen toiminnallinen jännityselokuva vuodelta 2008. Sen pääosissa esiintyvät Desmond Harrington, Lea Thompson, Alice Greczyn ja Fred Ward. Elokuvan on ohjannut Scott Ziehl. Suomessa elokuvan ikäraja on 18.
Elokuvan alussa linja-auto on matkalla kohti El Pasoa kyydissään matkustajia, jotka ovat lähdössä joulunviettoon ystäviensä ja perheidensä luokse. Eräällä maantieosuudella Nomad-moottoripyöräjengi alkaa piinata linja-autoa tekemällä erilaisia stuntteja sen ympärillä. Yksi motoristeista jää linja-auton alle ja saa surmansa, minkä seurauksena muut jengin jäsenet vannovat julmaa ja veristä kostoa. He lähtevät linja-auton perään ja surmaavat sen kuljettajan. Matkustajat yrittävät eksyttää jengiläiset hylätylle romuttamolle, mutta kuolettava leikki on vasta aluillaan. Motoristit alkavat piirittää matkustajia.
Eräs Nomadeista kätkee kuolleen motoristin ja kuljettajan heinikkoon. Hän joutuu keskeyttämään puuhansa, kun kersantti Archie (Fred Ward) pysähtyy hänen luokseen ja tarkistaa, kuka hän on. Cupidoksi kutsuttu jengiläinen ottaa stiletin taskustaan, mutta kersantti sanoo erehtyneensä henkilöstä ja jatkaa matkaansa. Cupido suorittaa tehtävänsä loppuun ja poistuu paikalta kohti nomadien piilopaikkaa. Archie kuitenkin väijyy Cupidoa puskan takaa ja alkaa varjostaa tätä.
Maudie (Lea Thompson) on lähdössä hakemaan apua juosten. Hän naamioituu jengiläiseksi, jotta ei paljastuisi. Pari nomadia huomaa hänen karkaavan ja pysäyttää hänet. Jengin johtaja ahdistelee Maudieta, mutta eräs matkustajista ampuu johtajan jousella. Ensin hän oli kieltäytynyt ampumasta, sillä hän ei ammu ihmisiä ja on vegaani.
Sillä välin loput nomadeista juhlivat joulua hylätyssä teollisuushallissa temppuillen moottoripyörillään. Cupido saapuu halliin ja puhuu jengin varajohtajan kanssa siitä, mitä näki maantiellä. Archie saapuu hiukan Cupidon perässä paikalle ja tarkkailee tilannetta kiikareilla. Näky on julma: motoristit pyörivät piruettia moottoripyörillään, häkissä olevaa vankia piinataan ja hallin seinällä on hirtetty nainen.
Kun Maudie on saanut etumatkaa nomadeista, eräs jengin jäsenistä huomaa hänet ja lähtee takaa-ajoon. Maudien onnistuu kuitenkin kolkata motoristia. Lyhyen kamppailun jälkeen Maudie pääsee pakoon ja menee katsomaan, mitä hylätyssä teollisuushallissa tapahtuu. Nomadit tekevät lähtöä, mutta julmin heistä on kaasunaamariin pukeutunut mies, joka ampuu häkissä olevat miehen. Kun nomadit lähtivät, Maudie kuuli, että mies on pulassa. Kersanttia ahdistelevat Nomadit penkoivat miehen auton läpikotaisin, mutta löysivät vain papereita. Kersantti Archie ja Maudie pääsivät karkuun, ja hakivat kylältä aseen, jotta he pärjäisivät aseistettuja Nomadeja vastaan.
Aamu sarastaa, ja sota motoristejen ja matkustajien välillä alkoi. Nomadit tulittivat kaksi matkustajaa hengiltä. Myöhemmin kersantti ja Maudie saapuivat autollaan. Nomadit pelästyvät ja kaatuvat pyörillään. Archie ampuu Nomadit yksi kerrallaan, mutta karannut alikersantti Merideth Cole ampui jengin varajohtajan, sillä muuten itse kersantti olisi kuollut.
Elokuva loppuu sairaalakohtaukseen, missä kersantti Archie tulee kertomaan alikersantti Colelle, mitä seuraavaksi tapahtuisi. Merideth karkaa parin ystävänsä kanssa autolla. Viimeinen sana kuuluu näin: "Alhamdulillah" (Tarkoittaa: "Kiitos Allahille, että selvisin elossa." Alikersantti Cole sanoi tämän saman fraasin ennen sotaa.)